ఎం. మహాదేవ్

ఎం. మహాదేవ్  కర్ణాటక రాష్ట్రానికి చెందిన రాజకీయ నాయకుడు. ఆయన కర్ణాటక శాసనసభకు నంజనగూడు శాసనసభ నియోజకవర్గం నుండి మూడుసార్లు ఎమ్మెల్యేగా ఎన్నికై మంత్రిగా పని చేశాడు.
రాజకీయ జీవితం
ఎం. మహాదేవ్ భారత జాతీయ కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1983లో జరిగిన శాసనసభ ఎన్నికలలో నంజనగూడు నియోజకవర్గం నుండి తొలిసారి ఎమ్మెల్యేగా ఎన్నికయ్యాడు. ఆయన ఆ తరువాత 1985 ఎన్నికల్లో ఓడిపోయి, 1989 ఎన్నికల్లో రెండవసారి ఎమ్మెల్యేగా ఎన్నికయ్యాడు. 

ఎం. మహాదేవ్ 1985 ఎన్నికల్లో ఓడిపోయి, 1999 శాసనసభ ఎన్నికల్లో మూడవసారి ఎమ్మెల్యేగా ఎన్నికై ఎస్.ఎం. కృష్ణ మంత్రివర్గంలో 1999 నుండి 2002 వరకు పట్టు,  జౌళి శాఖ మంత్రిగా, 2002 నుండి 2004 వరకు పశుసంవర్ధక మంత్రిగా పని చేశాడు. ఆయన 2004 శాసనసభ ఎన్నికల్లో నంజన్‌గూడ్ నుండి తన ప్రత్యర్థి డి.టి. జయకుమార్ చేతిలో ఓడిపోయాడు.  

ఎం. మహాదేవ్ అనంతరం కాంగ్రెస్ పార్టీని వీడి భారతీయ జనతా పార్టీలో చేరి 2008 శాసనసభ ఎన్నికల్లో చామరాజనగర్ నియోజకవర్గం నుండి  బిజెపి అభ్యర్థిగా పోటీ చేసి ఓడిపోయి ఆ తర్వాత ఆయన క్రియాశీల రాజకీయాలకు దూరంగా ఉన్నాడు.

ఎం. మహాదేవ్ మైసూరు-చామరాజనగర్ స్థానిక సంస్థల నియోజకవర్గం నుండి శాసనమండలికి జరిగిన ఎన్నికల సమయంలో అప్పటి ముఖ్యమంత్రి బిఎస్ యడ్యూరప్పతో విభేదాల కారణంగా, తనకు పదవి ఇవ్వకపోవడంతో నిరాశ చెంది, పార్టీని వీడి జెడి (ఎస్) లో చేరి తిరిగి 2014 లో తిరిగి బిజెపిలో చేరాడు.
మరణం
ఎం. మహాదేవ్ అనారోగ్యంతో బాధపడుతూ మైసూరులోని ఒక ప్రైవేట్ ఆసుపత్రిలో చికిత్స పొందుతూ 2015 ఆగస్టు 11న మరణించాడు. ఆయనకు భార్య రాజమ్మ, కుమారుడు విద్యా అలంకార్, ముగ్గురు కుమార్తెలు ఉమ, మీనా, శాంత లు ఉన్నారు.
మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు